Børn under 3 år skal ikke spise store rovfisk som fx sildehaj, hellefisk, gedde, sværdfisk og tun (heller ikke dåsetun).
Børn over 3 år skal undgå udskæringer af de store rovfisk. Børn over 3 år bør højst spise 1 dåse almindelig tun om ugen (ikke dåser med hvid eller albacore tun).
Hvorfor: De store rovfisk ophober kviksølv i deres kød. Fisk er dog generelt sundt, blandt andet fordi fisk indeholder omega-3-fedtsyrer, som er meget vigtige byggesten for udviklingen af vores hjerner. Det er derfor vigtigt, at børn spiser andre fisk.